

|  |  |
| --- | --- |
|  |  Υποδιεύθυνση Επικοινωνίας Δημοσίων Σχέσεων & Κοινωνικής Ευθύνης |

05 Σεπτεμβρίου, 2021

**Δελτίο Τύπου 2**

**Έλεγχοι για την εφαρμογή του Περί Λοιμοκαθάρσεως Νόμου**

Συνεχίζονται οι έλεγχοι από τα μέλη της Αστυνομίας για την εφαρμογή των διαταγμάτων και την τήρηση των μέτρων, με στόχο την αντιμετώπιση της πανδημίας.

Το τελευταίο 48ωρο, πραγματοποιήθηκαν παγκύπρια από την Αστυνομία πέραν των 7,000ελέγχων, ώστε να διαπιστωθεί η τήρηση και η εφαρμογή των διαταγμάτων του περί Λοιμοκαθάρσεως Νόμου.

Από τους ελέγχους προέκυψαν συνολικά 79 καταγγελίες πολιτών, που στην πλειονότητά τους αφορούσαν μη χρήση προστατευτικής μάσκας.

Καταγγέλθηκαν επίσης, οι υπεύθυνοι 18 υποστατικών με τις καταγγελίες να αφορούν, κυρίως, μη χρήση προστατευτικής μάσκας από το προσωπικό, μη διενέργεια ελέγχων για safe pass στους θαμώνες, υπαλλήλους χωρίς safe pass, καθώς και θαμώνες που εντοπίστηκαν να χορεύουν παραβιάζοντας τα σχετικά διατάγματα.

Κλάδος Επικοινωνίας